โบรกคัด 10 หุ้นน่าลงทุนสัปดาห์นี้ ชูท็อปพิก BE8-CRC
บล.กสิกรไทย ประเมินดัชนีไทยสัปดาห์นี้ในกรอบ 1535-1600 จุด โดยคัด 10 หุ้นแนะนํา ) กลุ่มชิ้นส่วนอิเล็กทรอนิกส์ -กลุ่มการเงิน -กลุ่ม Anti commodity-กลุ่ม Tech Consult และกลุ่มที่คาดกําไรไตรมาส 2/2565 จะออกมาดี ชูท็อปพิก BE8 เป้า 48.50 บาท – CRC เป้า 38.70 บาท
บล.กสิกรไทย ประเมินดัชนีไทยสัปดาห์นี้ในกรอบ 1535-1600 จุด โดยคัด 10 หุ้นแนะนํา ) กลุ่มชิ้นส่วนอิเล็กทรอนิกส์ -กลุ่มการเงิน -กลุ่ม Anti commodity-กลุ่ม Tech Consult และกลุ่มที่คาดกําไรไตรมาส 2/2565 จะออกมาดี ชูท็อปพิก BE8 เป้า 48.50 บาท – CRC เป้า 38.70 บาท
1 ส.ค. 2565

บริษัท หลักทรัพย์กสิกรไทย จำกัด ประเมินดัชนีหุ้นไทยตลอดสัปดาห์นี้คาดแกว่งตัวขึ้นในกรอบ 1,535-1,600 จุด โดยมีแนวรับระยะสั้นที่ 1,550 และ 1,535 จุด ขณะที่แนวต้านอยู่ที่ 1,585 และ 1,600 จุด โดยประเด็นสำคัญที่ต้องติดตามและมีผลต่อการลงทุนตลอดสัปดาห์ คือ
1.) ติดตามการประกาศตัวเลข crude premium ของ SaudiAramco สำหรับเดือน ก.ย. Bloomberg รายงานว่าทาง Saudi Aramco อาจปรับขึ้น crude premium ของ Arab Light ราว 1.50 ดอลลาร์ต่อบาร์เรลเป็น 10.80 ดอลลาร์ต่อบาร์เรลในเดือนก.ย.พุ่งแตะระดับสูงสุดเป็นประวัติการณ์ ประเมินเป็นลบกับกลุ่มโรงกลั่น
2.) ติดตามการปรับลดประมาณการ GDP ของจีนจากเป้าเดิมที่ 5.5% และแนวนโยบาย Zero-COVID ของจีน หลังจีนรายงานตัวเลข NBS PMI ภาคการผลิตของจีนเดือนก.ค. ที่ 49 จุด (ลดลง 2.4% จากเดือนก่อนหน้า) และตํ่ากว่าคาดที่ 50.3 จุด ขณะที่ NBS Non-manufacturing PMI ที่สะท้อนกิจกรรมทางเศรษฐกิจของภาคก่อสร้างและบริการอยู่ที่ 53.8 จุด (ลดลง 1.6% จากเดือนก่อนหน้า) และตํ่ากว่าคาดการณ์ที่ 53.9 จุด ประเมินตัวเลขที่ออกมาตํ่าคาดจะเป็น sentiment ลบต่อราคาสินค้าโภคภัณฑ์ รวมถึงหุ้นที่เกี่ยวข้อง แต่จะเป็นบวกกับกลุ่ม Anti-commodities
3.) ติดตามรายได้ภาพยนต์บุพเพสันนิวาสภาค 2 หลังเข้าฉาย 3 วันทำรายได้ทะลุ 134 ล้านบาท มองเป็น sentiment เชิงบวกต่อ MAJOR
4.) ติดตามการรายงานงบไตรมาส 2/2565 ในสัปดาห์นี้ของ GLOBAL คาดกำไรสุทธิอยู่ที่ 1,004 ล้านบาท ลดลง 13% จากไตรมาสก่อน, เพิ่มขึ้น 3% จากงวดเดียวกันของปีก่อน, และ DOHOME  คาดกำไรสุทธิอยู่ที่ 312 ล้านบาท ลดลง 32% จากไตรมาสก่อน, ลดลง 48% จากงวดเดียวกันของปีก่อน
สำหรับหุ้นแนะนําหลักๆในสัปดาห์นี้ (1) กลุ่มชิ้นส่วนอิเล็กทรอนิกส์ DELTA (2) กลุ่มการเงิน MTC, TIDLOR (3) กลุ่ม Anti commodity อาทิ RBF, PTG (4) กลุ่ม Tech Consult อาทิ BBIK, BE8 (5) กลุ่มที่คาดกําไรไตรมาส 2/2565 จะออกมาดีได้แก่ MINT, BH, CRC
ส่วนหุ้น Top pick คือ BE8 ราคาเป้าหมายพื้นฐาน 48.50 บาท โดยประเมินช่วงเดือน ส.ค. หุ้นกลุ่ม Growth stock และ Tech Stock ทั่วโลกคาดเริ่ม Outperform คือ BE8 และคาด BE8 จะรายงานผลประกอบการงวดไตรมาส 2/2565 จะ New High และจะดีต่อเนื่องในงวดไตรมาส 3/2565 หลังจากบริษัทประกาศซื้อกิจการบริษัท เอคซเทนด์ ไอที รีซอร์ส จํากัด (X10) ผู้ บริหารคาดว่าการซื้อกิจการจะแล้วเสร็จภายในเดือน ส.ค.2565 มี upside ต่อกําไรสุทธิและราคาเป้าหมาย โดยคาดว่าจะเห็น upside ต่อราคาเป้าหมายของเราจากการซื้อกิจการ X10 ที่ราว 3.63 บาท/หุ้น หลัง dilution อิงจากกําไรสุทธิปี 2564 ของ X10 ที่ 34.5 ล้านบาท คาดว่าจะเห็น upside ต่อประมาณการกําไรสุทธิปี 2566-67 ที่ 17% และ 14% ขณะที่คาดว่าจะเห็น upside ต่อประมาณการ EPS ปี 2566-67 ที่ 9% และ 6% ตามลำดับ
ขณะที่ CRC ราคาเป้าหมายพื้นฐาน 38.70 บาท คาดงบไตรมาส 2/2565 CRC อยู่ที่ 1.4 พันล้านบาท เพิ่มขึ้น 14.4% จากไตรมาสก่อน และพลิกจากขาดทุนสุทธิ 471 ล้านบาทในงวดไตรมาส 2/2565 หนุนจาก GPM ที่สูงขึ้นจากยอดขายฝั่งแฟชั่น และ SSSG สูงราว 21-22% (เทียบกับ เพิ่มขึ้น 11% ในงวดไตรมาส 1/2565) โดยได้แรงหนุนจากฐานที่ตํ่าและการฟื้นตัวของการบริโภคอย่างต่อเนื่อง